Slade Alive, Vol. 2

Slade Alive, Vol. 2 er det andre konsertalbumet til det britiske rockebandet Slade. Det kom ut 27. oktober 1978 og gjekk ikkje inn på salslista. Det fekk tittel som oppfølgjar til det kritikarroste og bestseljande albumet Slade Alive! frå 1972. Innhaldet på Slade Alive, Vol. 2 var opptak frå haustturneen til bandet i 1976 i Amerika og våren 1977 i Storbritannia. Albumet vart produsert av Chas Chandler.

Bakgrunn
Då Slade kom attende frå USA seint i 1976, fann dei at den britiske musikkindustrien hadde endra seg mykje frå då dei drog heimefrå i 1975 i eit forsøk på å slå gjennom på den amerikanske marknaden. Punkrock hadde eksplodert og blitt den dominerande krafta i ungdomskulturen og musikkpressa. Trass i at Slade hadde rykte som eit bra, høgenergisk band i sine dagar, var dei i dette miljøet blitt irrelevant. Likevel var dei klare på at dei nov ar blitt eit betre konsertband og nekta å kaste inn handkledet. Albumet deira Whatever Happened to Slade i 1977 selde dårleg og på vårturneen deira i Storbritannia klarte dei ikkje lenger å fylle store arenaer. 

I 1978 sleit bandet med mangel på kommersiell suksess. Trass i at dei fylde mindre spelestader selde platene deira nesten ikkje. Sidan dei ikkje lenger gav ut ny musikk på Polydor Records men i staden brukte selskapet til manageren Chas Chandler, Barn Records, vart singlar som «Burning in the Heat of Love», «Give Us a Goal», «Rock 'n' Roll Bolero» og «Ginny, Ginny» alle mislykka på listene. I håp om at konsertryktet deira skulle skaffe dei sukess, gav bandet ut Slade Alive, Vol. 2 i oktober 1978. Men det selde heller ikkje bra, og Slade vart først populære att etter at dei spelte på Readingfestivalen i 1980.CD-heftet til We'll Bring the House Down – 2007 SalvoCD-heftet til Slade Alive! – 2006 Salvo

Mottaking

Då albumet kom ut skildra Record Mirror det som eit «verdig, om ikkje akkurat essensielt kjøp, og kanskje nok til å få gruppa attende på rett kjøl». Dei la til: «Slade er eigentleg eit liveband, uansett kvar gode platene deira er, kjem dei aldri til å matcha kvarandre. Alt dei nokosinne vil vera er plastsuvenirar frå eit flott liveshow.» Superpop følte at albumet fanga «akkurat det [som] eigentleg føregjekk» med bandet den gongen, og la til at albumet var ein «fin liten pakke».

AllMusic sa: «Slade Alive, Vol. 2  kokar, som alt av Slade på konsert. Albumet er utmerkt, både når det gjeld yting og lydkvalitet. Dei gjorde òg ein god jobb med å velja materiale til denne plata. Ein fin balanse av klassikarar og nyare materiale som eigentleg ikkje hadde vorte høyrt før. Slade har på dette tidspunktet utvikla seg til eit fullverdig heavy metal-band medan ho beheldt alt som gjorde dei bra i utgangspunktet.»

Innhald
Alle songar skrivne av Noddy Holder og Jim Lea utanom «My Baby Left Me» av Arthur Crudup.

Medverkande
Slade
Noddy Holder - solovokal, rytmegitar
Dave Hill - sologitar, korvokal
Jim Lea - bass, korvokal
Don Powell - trommer

Andre medverkande
Chas Chandler - produsent
Alwyn Clayden - design (cover)
Alex Agor - fotografi
Alan Goldberg - scenelys

Kjelder

Denne artikkelen bygger på «Slade Alive, Vol. 2» frå ,  den 13. oktober 2021. 
 oppgav desse kjeldene:

Kategori:Konsertalbum frå 1978
Kategori:Slade-album
Kategori:Album produserte av Chas Chandler